והרותם היה מלבין
והרותם היה מלבין והולך לאיטו לאורך הדרך; תל אביב עטופה ערפל, ירושלים רחוקה; מישהו אולי לא יגיע לסוף החורף הזה, לשומקום.; דם הולך ודם בא והארץ לעולם עומדת.; אתמול נורתה בליבה צלמת אחת יפת תואר; שחמדה זהב דיונות ופריחה אצילה של; שקנאים משמורת הטבע של מעגן מיכאל,; איך שהיא מבריחה במעופה עננים ומפזרת; להקת עמודי חשמל במסעה אל סעודת הקודש; החורפית בברכת הדגים הרדומה.; לא לכך נתכונתי מלכתחילה  טיוטה זו נרשמה; בראשית החורף, ניצנים ראשונים של כפור פקעו באויר.; הירוק הימי של הרותם התנשב גלים גלים; ברוח החופית. רציתי להשאיר אחרי בצוק העיתים; וידוי קצר על אהבת רותם ועל הצורך; בכתיבת שירים. חשבתי שיופי יוכל להגן עלינו; ועל הילדים מאש ומקרח; שאותה כסיפה עדינה של פרח לאורך הדרך; והארץ האחת שנשארה; ורותם חולות מדברי ויופיו הנורא, חשבתי; 